OpenLLM-France/wikimedia huggingface dataset:
# Reserva Forestal d'Oluwa

La reserva forestal d'Oluwa està situada a l'estat d'Ondo, Nigèria, i cobreix uns 829 km². Forma part de les reserves forestals d'Omo-Shasha-Oluwa, encara que s'ha separat de les reserves d'Omo i Shasha (que encara estan connectades com el 2011). Les tres reserves contenen alguns dels últims boscos restants de la zona. Tot i que són biològicament únics, estan amenaçats per la tala, la caça i l'agricultura. Les tres reserves estan a l'interior de l'àrea de l'ecoregió de les Selves baixes de Nigèria, a vora 135 km al nord-est de la ciutat de Lagos.

## Informe de la Fundació de conservació de Nigèria (2007)

El 2007, British Gas va encarregar a la Fundació Nigeriana de Conservació informar sobre la viabilitat de la seva àrea protegida proposada a les tres reserves. Entre les conclusions de l'informe es trobaven:
El 40% del bosc natural de les reserves es manté.
Els elefants i els ximpanzés encara habiten la zona.
Les seves recomanacions van ser:
Tota la tala, la caça, l'agricultura i l'assentament humà s'haurien de parar.
Cal establir dues àrees protegides: Omo / Shasha i Oluwa occidentals.
L'àrea que connecta els boscos d'Omo i Shasha prop d'Etiemi hauria de permetre's que creixi.
Cal implementar plans de gestió per a la zona.

## Referències

* ↑ «Protected Planet: Oluwa in Nigeria» (en anglès). Protected Planet. Arxivat de l'original el 2016-03-03. [Consulta: 3 maig 2019].
* ↑ «PROJECT SITES > Oluwa Forest Reserve» (en anglès). SW Niger Delta Forest Project. Arxivat de l'original el 2019-05-02. [Consulta: 3 maig 2019].

## Bibliografia

* Oke, C.O. 2013. Terrestrial mollusc species richness and diversity in Omo Forest Reserve, Ogun State, Nigeria. African Invertebrates 54 (1): 93–104. Arxivat 2021-06-24 a Wayback Machine.
# La Torre de Fluvià

La Torre de Fluvià és un poble del municipi de Cubells, a la Noguera. El 2019 tenia 32 habitants (el 1986, 60).
Fou municipi independent fins a mitjans del segle xix quan s'integrà a Cubells.
L'església, Sant Salvador de la Torre de Fluvià, depèn de la parròquia de Cubells. Fa la festa major l'últim dissabte d'agost. A la Torre de Fluvià també hi ha una casa de turisme rural, anomenada Ca l'Adrià. L'últim dia de festa major es realitzen jocs per als més petits del poble.

## Referències

* ↑ «La Torre de Fluvià». Gran Enciclopèdia Catalana. Barcelona: Grup Enciclopèdia Catalana.
* ↑ «250791 Cubells». Idescat. [Consulta: 5 agost 2020].
* ↑ «CUBELLS». Arxivat de l'original el 2007-10-08. [Consulta: 30 abril 2008].
* ↑ «255369 Torre de Fubliá». Alteraciones de los municipios en los Censos de Población desde 1842. INE. [Consulta: 5 agost 2020].

## Enllaços externs

* Pàgina web de l'ajuntament de Cubells Arxivat 2009-02-14 a Wayback Machine.
* Fotografia
* Bloc sobre el poble
# Doignies

Doignies és un municipi francès, situat a la regió dels Alts de França, al departament del Nord. L'any 2006 tenia 254 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 282 | 292 | 276 | 263 | 225 | 226 | 254 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | René Vitez | |
| 2008- | Pascal Monpach | |
# Laghoualem

Laghoualem (en àrab الغوالم, al-Ḡwālm; en amazic ⵍⵖⵡⴰⵍⵎ) és una comuna rural de la província de Khémisset, a la regió de Rabat-Salé-Kenitra, al Marroc. Segons el cens de 2014 tenia una població total de 12.219 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Jeanne la Pucelle

Jeanne la pucelle (francès: Joana la donzella) ) és una pel·lícula històrica francesa de 1994 dirigida per Jacques Rivette. Crònica de la vida de Joana d'Arc des de la perspectiva francesa, es va estrenar en dues parts: Les Batailles i Les Prisons.

## Argument

La pel·lícula recorre la història èpica de Joana d'Arc i es divideix en dues parts:
* 1a part : Les Batailles
    Des de la trobada de Jeanne amb el delfí Carles (futur Carles VII) al castell de Chinon fins al captura de Orleans (1428-1429).
* 2a part : Les Prisons
    Des de la coronació de Carles VII a Reims fins al judici de Joana i la seva execució a Rouen.

## Repartiment

* Sandrine Bonnaire com a Jeanne d'Arc
* Édith Scob com a Jeanne de Béthune
* Tatiana Moukhine com a Isabelle Romée
* Jean-Marie Richier com a Durand Laxart
* Baptiste Roussillon com a Baudricourt
* Jean-Luc Petit com a Henri Le Royer
* Bernadette Giraud com a Catherine Le Royer
* Jean-Claude Jay com a Jacques Alain
* Olivier Cruveiller com a Jean de Metz
* Benjamin Rataud com a Bertrand de Poulengy
* André Marcon com a Carles, Delfí de França
* Jean-Louis Richard com a La Trémoille
* Marcel Bozonnet com a Regnault de Chartres
* Patrick Le Mauff com a Jean Bâtard d'Orléans
* Didier Sauvegrain com a Raoul de Gaucourt
* Jean-Pierre Lorit com a Jean d'Alençon
* Bruno Wolkowitch com a Gilles de Laval
* Hélène de Fougerolles com a Jeanne de Bar

## Estrena

En la versió original, Jeanne la pucelle I: Les batailles dura 160 minuts, i Jeanne la pucelle II: Les prisons 176 minuts, en total 336 minuts.
Els llançaments de DVD nord-americans van eliminar porcions importants; Jeanne la pucelle I: Les batailles va durar 110 minuts, i Jeanne la pucelle II: Les prisons durant 116 minuts, amb un total de 226 minuts.
Una restauració del film en 4K fou estrenada l'agost de 2019, i una edició en bluray el desembre de 2019.

## Recepció

Glenn Kenny anomena la pel·lícula "cinema essencial", en què el director (Rivette) "... aplica un estil cinematogràfic que és alhora apassionat i elegantment senzill i racional a la vida interior i exterior de Joan, utilitzant llargues preses i moviments de càmera brillantment considerats."

## Referències

* ↑ Franc, K. «What is 4k restoration? We break it down.» (en anglès americà). Digital Fox, 22-07-2017. Arxivat de l'original el 14 de desembre 2019. [Consulta: 14 December 2019].
* ↑ Uhlich, Keith «'Joan the Maid': Film Review». Hollywood Reporter, 01-08-2019.
* ↑ Collier, Stuart «Review: Jacques Rivette's Joan the Maid on Cohen Media Group Blu-ray» (en anglès). Slant Magazine, 3 December 2019.
* ↑ Kenny, Glenn. «Joan the Maid movie review & film summary (2019)» (en anglès). RogerEbert.com, 02-08-2019. [Consulta: 14 December 2019].

## Bibliografia

* Rivette, Jacques; De Pascale, Goffredo. Jacques Rivette (en italian). Il Castoro, 2003. ISBN 88-8033-256-2.

## Enllaços externs

* Joan the Maid 1: The Battles a Internet Movie Database (anglès)
* Joan the Maid 2: The Prisons a Internet Movie Database (anglès)
# Cantenac

Cantenac (en francès Cantenac) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 900 | 1.054 | 1.125 | 1.300 | 1.197 | 1.179 | 1.259 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Pierre Seynat | |
| 2008- | Eric Boucher | UMP |

## Referències

* ↑ Toponímia occitana
# Gran Premi d'Europa de Motocròs

«Gran Premi d'Europa de Motocròs» té aquests significats:
* Gran Premi d'Europa de Motocròs 250cc, celebrat el 1998
* Gran Premi d'Europa de Motocròs 125, 250 i 500cc, celebrat entre 2000 i 2003
* Gran Premi d'Europa de MX1 i MX2, celebrat d'ençà de 2004
# Resolució Sharpe

La Resolució Sharpe (R. v. Sharpe, [2001] 1 S.C.R. 45, 2001 SCC 2) és una resolució judicial adoptada el 2001 pel Tribunal Suprem del Canadà que ratifica les disposicions del Codi Penal del Canadà sobre possessió de pornografia infantil com una limitació vàlida del dret a la llibertat d'expressió.
El 1995, l'escriptor John Robin Sharpe va ser detingut i acusat de dos càrrecs de possessió de pornografia infantil i de dos càrrecs de distribució de pornografia infantil, després que la policia escorcollés el seu domicili i hi trobés imatges pornogràfiques d'adolescents i manuscrits que descrivien relacions sexuals fictícies amb menors. En la seva defensa, Sharpe va interposar un recurs d'inconstitucionalitat i va argüir davant els tribunals que «les lleis relatives a la possessió de pornografia infantil violaven el dret a la llibertat d'expressió i de pensament». El Tribunal Suprem de Colúmbia Britànica va sentenciar a favor de Sharpe i al gener del 1999 va ser absolt dels càrrecs de possessió de pornografia infantil.
Al maig del 1999 el Tribunal d'Apel·lacions va ratificar la sentència. Tot plegat va donar lloc a una polèmica i a un recurs del govern canadenc. El 2001, el Tribunal Suprem va anul·lar el judici i va reafirmar la validesa de la llei canadenca sobre pornografia infantil, no reconeixent excepcions sinó per als textos produïts per a un ús estrictament personal i no difosos de cap manera per l'autor. El març del 2002, el Tribunal Suprem va dictaminar que Sharpe no era culpable de possessió de pornografia infantil en relació amb els seus escrits —va estimar que aquests no incitaven explícitament a la pederàstia, sinó que es limitaven a descriure'n els actes—, però sí de dos càrrecs de possessió de pornografia infantil per les fotografies. Com a conseqüència, va ser condemnat a quatre mesos d'arrest domiciliari.

## Referències

* 1 2 3 The Pornography laws, CBC News, 5-11-2003
* ↑ The Supreme Court and child porn CBC News
* ↑ Sharpe sentenced to 2 years for indecent assault, CBC News, 20-7-2004
* 1 2 Sharpe not guilty of possessing written child pornography, CBC News, 26-3-2002
# Kindred Spirits on the Roof

Okujō no Yurirei-san (traduït a l'anglès Kindred Spirits on the Roof) és una novel·la visual eroge yuri desenvolupada per Liar Soft que fou adaptat a manga i un radioteatre. El videojoc fou publicat a Steam sense censura, cosa que el va convertir el primer videojoc eròtic sense censura publicat a Steam.
La història tracta de dues noies fantasmes unides a l'escola.

## Publicació

El videojoc va sortir a la venda al Japó el 30 de març de 2012. La traducció a l'anglès va sortir el 12 de febrer de 2016 per MangaGamer.
Els dos volums del manga foren publicats per Shinshokan el mateix dia, el 30 d'abril de 2015. El primer tom Side A: Mōhitotsu no Yuritopia fou escrit i dibuixat per Hachi Itō i el segon, Side B: Nakayoshi Quiz, fou escrit per Toi Amatsu i dibuixat per Aya Fumio. La traducció a l'anglès fou publicada el 31 de gener de 2017 en un sol volum per Seven Seas Entertainment.
Una seqüela de quatre parts en forma de radioteatre fou publicat després del videojoc. MangaGamer aconseguí la llicència i els publicà amb subtítols en anglès el 2016.

## Rebuda

A Kotaku rebé una crítica positiva.
A Anime News Network criticaren negativament el manga.

## Referències

* 1 2 Ressler, Karen. «Seven Seas Licenses Kindred Spirits on the Roof Yuri Manga» (en anglès). Anime News Network, 01-06-2016. [Consulta: 26 setembre 2024].
* 1 2 3 Cosmos, AM «Steam's First 'Uncensored' Sex Game Is Actually Pretty Tame». Kotaku, 30-08-2016 [Consulta: 18 juliol 2017].
* 1 2 3 Hernández, Patricia «Steam Is Getting An Uncensored Sex Gam». Kotaku, 2015 [Consulta: 18 juliol 2017].
* 1 2 Silverman, Rebecca «Review - Kindred Spirits On The Roof GN 1-2». Anime News Network, 2017 [Consulta: 18 juliol 2017].
* ↑ «MangaGamer Releasing Final Kindred Spirits Drama CD». Anime News Network, 2016 [Consulta: 18 juliol 2017].
* ↑ «Yuri Visual Novel Kindred Spirits on the Roof Out Now». Hardcore Gamer, 12-02-2016. [Consulta: 26 març 2016].
* ↑ «Kindred Spirits on the Roof Drama CDs on the Way». Hardcore Gamer, 25-03-2016. [Consulta: 26 març 2016].
# Drac, Diables i Gegants de la Sagrera

La colla Drac, Diables i Gegants de La Sagrera (anteriorment Drac i Diables de la Sagrera) és una colla gegantera i de diables del barri de La Sagrera fundada l'any 1982. En les seves actuacions, hi participen diables, diablesses, bruixes, figures del bestiari de foc i músics de percussió. El 1984, la colla va incorporar el Drac Volador, que s'havia estrenat durant les festes de la Mercè d'aquell any. És una figura de drac d'estil xinès amb quatre punts de foc, fabricada en fibra de vidre i roba. L'original es va exposar a Cracòvia en el marc de l'exhibició que van fer a la ciutat l'any 1987. La rèplica que ara fa servir la colla, igual com l'original, és transportada entre quatre persones i té mobilitat aèria, una característica que la fa única.
L'altra bèstia de foc de la colla és el Sagresaure, va esdevenir la primera figura de foc en forma de dinosaure del bestiari popular de Catalunya. Construïda el 1992 amb fibra de vidre, llança aigua per la boca i disposa de divuit punts de foc. El Sagresaure fou apadrinat pel Drac de Gràcia i és, al seu torn, el padrí del Bretolàs de Sant Andreu del Palomar i del Drac Infantil de la Sagrera. Igual com el Drac Volador, és un dels protagonistes de la festa major de la Sagrera.
Dins les seccions de la colla, hi ha també els Diablons, els nens que fan correfocs bé sols o bé en companyia de més colles, principalment de la ciutat. I, d'altra banda, la SagreSamba és el grup de percussió que, des del 2006, posa música a les actuacions. Interpreta ritmes tradicionals dels correfocs i també ritmes de fusió amb música samba, reggae i funk. D'aquesta barreja en resulta la Samba-foc-fusió. A més de les aparicions en els correfocs dels diables, la Sagre Samba fa actuacions pròpies en tot un seguit de festes.

## Referències

* 1 2 3 «Drac, Diables i Gegants de la Sagrera - Història». [Consulta: 28 abril 2022].
* ↑ «Sagresamba Percussió». [Consulta: 28 abril 2022].
* ↑ «Drac, Diables i Gegants de la Sagrera». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Inver Grove Heights

Inver Grove Heights és una població dels Estats Units a l'estat de Minnesota. Segons el cens del 2000 tenia 29.751 habitants.

## Demografia

Segons el cens del 2000, Inver Grove Heights tenia 29.751 habitants, 11.257 habitatges, i 7.924 famílies. La densitat de població era de 401,1 habitants per km².
Dels 11.257 habitatges en un 37,3% hi vivien nens de menys de 18 anys, en un 56,4% hi vivien parelles casades, en un 10,3% dones solteres, i en un 29,6% no eren unitats familiars. En el 21,5% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,3% tenia menys de 18 anys, un 9,2% entre 18 i 24, un 33,9% entre 25 i 44, un 21,7% de 45 a 60 i un 7,8% 65 anys o més.
L'edat mediana era de 34 anys. Per cada 100 dones de 18 o més anys hi havia 94,5 homes.
La renda mediana per habitatge era de 59.090 $ i la renda mediana per família de 68.629 $. Els homes tenien una renda mediana de 45.369 $ mentre que les dones 32.080 $. La renda per capita de la població era de 25.493 $. Entorn del 3% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Inver Grove Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Inver Grove Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# 60º Congreso A.I.P.S. y José Miguel Cano Secades (escultura)

L'escultura urbana coneguda pel nom 60º Congreso A.I.P.S. y José Miguel Cano Secades, ubicada al passeig Antonio García Oliveros, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta de ferro i col·locada damunt un pedestal de pedra, és obra de Rafael Rodríguez Urrusti, i està datada 1997.
L'Ajuntament d'Oviedo va voler, en situar l'escultura al Campillín recordar la celebració, que va tenir lloc a 1997, del 60è Congrés Mundial de l'Associació de Periodistes Esportius (AIPS), la qual es va reunir a la ciutat d'Oviedo, amb representants de 92 països dels cinc continents.

## Referències

* 1 2 Escultura «60º Congreso A.I.P.S. y José Miguel Cano Secades» Arxivat 2014-12-20 a Wayback Machine. a vivirasturias.com
* 1 2 Oviedo (Asturias) Arxivat 2014-07-17 a Wayback Machine. a esculturaurbana.com
* 1 2 Turisme d'Oviedo/
# Cantem de Cor

Cantem de Cor fou un concurs musical de Canal 9, presentat per Òscar Forés i Sabina Garcés. Era una mescla de concurs, talent show i reality show on diversos cors de la Comunitat Valenicana participaven, sovint versionant cançons populars. Entre les cançons representades hi trobem Tio Canya, d'Al Tall. S'emetia, des de setembre de 2010, en horari de prime-time (22:00 a 00:00) dels dilluns. L'emissió d'este programa, juntament amb altres de la mateixa temporada, responia a una intenció del consell de RTVV de dotar d'espais amb caràcter valencià a l'oferta de Canal 9. El concurs va ser guanyat per la Coral Sant Jaume de Vila-real, que va imposar-se en la final a la Coral de Vinalopó.

## Referències

* ↑ Canal 9 canta ´de cor´ TVV estrena hoy 'Cantem de cor', una mezcla de 'talent-show', reality y concurso que busca al mejor coro de la Comunitat - notícia a Levante-EMV del 9 de setembre de 2010 (castellà)
* ↑ Canal 9 ens sorprén de nou, esta volta amb una reivindicació de la "llengua del Tio Canya" notícia a Valencianisme.com del 2 de novembre de 2010
* ↑ Objetivo: valencianizar la parrilla de programación Los dirigentes de Canal 9 anuncian que las series de ficción en valenciano y los espacios de producción propia coparán los horarios de máxima audiencia - notícia a Levante-EMV del 4 de setembre de 2010 (castellà)
* ↑ La Coral Sant Jaume arrasa en la final del programa ‘Cantem de Cor’ Lograron el 81,9% de votos del público, frente al 18,1% del Vinalopó. - notícia a El Periódico Mediterráneo del 29 de novembre de 2010 (castellà)

## Enllaços externs

* Pàgina oficial del programa
# Habitatge a la plaça Major, 20 (Santa Maria de Palautordera)

L'Habitatge a la plaça Major, 20 és una obra eclèctica de Santa Maria de Palautordera (Vallès Oriental) protegida com a Bé Cultural d'Interès Local.

## Descripció

Edifici entre parets mitgeres. Consta de planta baixa i dos pisos. La composició de la façana és clàssica, vertical, per un costat hi ha la porta d'entrada i a sobre els balcons i per l'altra finestres allargades. El coronament de la façana és una barana, en ella hi ha al mig un cos amb la data de la construcció i en els extrems unes estàtues. La façana havia estat decorada per pintures.

## Història

Aquest edifici fou construït l'any 1900 com posa la data inscrita a la barana que corona la façana. És un edifici de tipus clàssic, tal com defineix la seva composició dels elements formals.
Està una mica malmesa, sobretot la façana, la qual no ha sofert cap restauració i s'està perdent tots els dibuixos que la decoraven.

## Referències

* 1 2 3 «Habitatge a la plaça Major, 20». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2017].
# Requisits de visat per als albanesos

Els requisits de visat per als ciutadans de l'estat Albània són les restriccions d'entrada administratives per part de les autoritats d'altres estats sobre els ciutadans d'Albània. A partir del 2024, els ciutadans albanesos poden ingressar sense visa o rebre una visa a la seva arribada a 123 països i territoris arreu del món. Aquesta situació situa el passaport albanès en el lloc 43 en la llibertat de circulació segons l'índex de passaport de Henley.

## Entrada lliure o restringida per ciutadans albanesos

Mapa que mostra els països que no requereixen visat per als ciutadans albanesos. En verd, els països que no requereixen visat per accedir al país.

## Referències

* ↑ «Global Passport Ranking» (en anglès).
# Kindred (desambiguació)

«Kindred» té aquests significats:

## Als mitjans

* The Kindred (pel·lícula), una pel·lícula de terror estatunidenca de 1987
* Kindred (pel·lícula), una pel·lícula de terror britànica de 2020
* Kindred (novel·la), una novel·la de ciència-ficció de l'escriptora estatunidenca Octavia E. Butler
* "Kindred", un episodi en la quarta temporada de la sèrie animada Star Wars Rebels
* Kindred, un personatge de League of Legends que és una personificació de la mort formada per una dualitat de xai i llop

### En la ficció

* Kindred, una comunitat similar als Amish a l'episodi de The X-Files "Gender Bender"
* Kindred (còmic), un grup fictici d'humanoides animalístics
* Kindred (Marvel Comics), un superdolent de Spider-Man

### Música

* Kindred, un àlbum de 2011 de la banda Farpoint
* Kindred (àlbum), el tercer àlbum d'estudi de la banda estatunidenca d'indietrònica Passion Pit
* The Kindred (banda), un sextet canadenc de rock progressiu
* Kindred the Family Soul també dit Kindred, un duo estatunidenc de neo soul

## Persones

* Flash Flanagan (nascut Christopher Kindred, 1974), un lluitador de lluita lliure estatunidenc
* Kindred McLeary (1901–1949), arquitecte, artista, i educador estatunidenc
* Kindred Jenkins Morris (1819–1884), polític demòcrata estatunidenc

## Altres

* Kindred, un tipus de maltatge manxurià al conreu d'ordi
* Kindred (Dakota del Nord), una ciutat al Comtat Cass, Dakota del Nord, EUA
* Kindred (Tasmània), una localitat a Austràlia